ลือให้แซด19 ก.พ.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 19 ก.พ. 2553
19 ก.พ. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 19 ก.พ. 2553



อดิเรก ศรีประทักษ์
ดัชนีหุ้น 700 จุด เป็นแนวต้านแข็งโป๊ง ผ่านยากส์ส์ เพราะตลาดไม่มีข่าวดีเอื้อให้ผ่าน  วานนี้ดัชนีย่อลงปิด 695.66 จุด ร่วง 1.83 จุด มูลค่าซื้อขาย 11,794.02 ล้านบาท ต่างชาติ ซื้อ575ล้านบาท สถาบันซื้อ354ล้านบาทพอร์ตบล.ขาย163ล้านบาทและรายย่อยขาย765ล้านบาท แรงซื้อหุ้นส่วนใหญ่มาจากการเก็งกำไรผลประกอบการและเงินปันผลประคองตลาดหุ้นไม่ให้หลุดต่ำกว่า 690 จุด 
เคาะกันไฟแล็บหุ้น เจริญโภคภัณฑ์อาหาร ( CPF ) แรงทั้งราคาและมูลค่าซื้อขาย วันนี้ลุ้น “อดิเรก ศรีประทักษ์” เอ็มดีใหญ่ แถลงผลงานประกาศกำไรและปันผลมากน้อยแค่ไหน 
หุ้น CIG ( ซี.ไอ.กรุ๊ป ) เห็นแล้วเสียวไส้ ทั้งแม่-ลูก ราคาหายไปกว่าครึ่ง “อารีย์ พุ่มเสนาะ “ เจ้าของและผู้บริหาร ได้แต่ปลอบนักลงทุนยังไงปีนี้โกยรายได้ดีกว่าปีก่อน ...... นักลงทุนอยากรู้มากกว่านี้ไม่รู้ “อารีย์ “จะบอกได้หรือไม่ว่า “รายใหญ่” ขายหุ้นทิ้งไปหมดหรือยัง ราคาถึงได้ร่วงหนักขนาดนี้ 
ราคาทองคำเหวี่ยงขึ้น-ลง น่าเสียว ลองไปฟังสัมมนา “ เศรษฐกิจ การเมือง และราคาทองคำ 2553” งานนี้ “จิตติ ตั้งสิทธิภักดี” เซียนค้าทองมาให้ข้อมูลเอง  วันอาทิตย์ 21 ก.พ.นี้  เวลา 13.30 - 16.00 น. ที่โรงแรม แกนด์ เดอ วิลล์ (วังบูรพา) โทร.ไปสำรองที่นั่งได้ที่ 0-2673-9822  ต่อ 250